Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1609

4. Az anyanyelvi kultúra ápolását szolgáló szakmai követelmények 4.1. Az Újpest TV megköveteli képernyõre kerülõ munkatársaitól az adott alkalomhoz illõ, nyelvileg kifogástalan, trágárságot mellõzõ beszédet. 4.2. Kerülni kell a magyarul is kifejezhetõ idegen szavak indokolatlan és gyakori használatát. Idegen nevek és szavak kimondásakor az adott nyelv kiejtési szabályait kell figyelembe venni, kivéve, ha a szóban forgó név vagy kifejezés attól eltérõ kiejtéssel került a köztudatba. 4.3. A mûsorvezetõnek, riporternek arra is figyelmet kell fordítania, hogy a megszólalókat – személyük sérelme nélkül – a magyar nyelv helyes használatára késztesse.

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes